Илъэс пщыкIух иримыкъуахэм я зэпеуэм
Мэзкуу пэмыжыжьэу щыIэ Чеховэ къалэм щекIуэкIащ илъэс пщыкIух иримыкъуахэм бэнэкIэ хуитымкIэ я урысейпсо зэхьэзэхуэ.
Зэпеуэм кърихьэлIат Урысей Федерацэм и бэнакIуэ ныбжьыщIэ нэхъ лъэщ дыдэхэр. Абы дыщэ медалитIрэ зы жэзрэ ди щIалэхэм къыщахьащ.
Килограмм 32-м нэс зи хьэлъагъхэм я зэпеуэм и хьэрхуэрэгъу псори щыхигъэщIащ Жыласэ Рустам. КIэух зэIущIэм абы 6:3-уэ щыхигъэщIащ Ямало-Ненецкэ автоном округым и щIыхьыр зыхъумэ Магомедов Рабадангаджи.
Тембот Ахьмэд-Хъан щынэхъыфIащ килограмм 85-м нэс зи хьэлъагъхэм я зэпеуэм. Абы и къыпэлъэщын и хьэрхуэрэгъухэм къахэкIакъым.
Дыжьын медалыр зэхьэзэхуэм къыщылъысащ Мэкъуауэ Астемыр. Ар щыбэнащ килограмм 58-м нэс зи хьэлъагъхэм я зэпеуэм.
Темыр Дисанэ.
